IAS की नौकरी से शाह फैसल के इस्तीफे पर मचा घमासान, चिदंबरम ने मोदी सरकार पर फोड़ा ठीकरा  
शाह फैसल के आईएएस से इस्तीफे पर मचा घमासान
कांग्रेस नेता पी चिदंबरम ने बीजेपी सरकार पर फोड़ा ठीकरा
कहा- शाह का इस्तीफा बीजेपी सरकार के लिए कलंक
आईएएस अधिकारी शाह फैसल (IAS officer Shah Faesal) के इस्तीफे पर अब घमासान मचा है. वरिष्ठ कांग्रेस नेता पी चिदंबरम (P Chidambaram) ने गुरुवार को इस मुद्दे पर मोदी सरकार(Narendra Modi Government) पर निशाना साधा. कहा कि शाह फैसल का इस्तीफा देना भाजपा सरकार के लिए कलंक है.  चिदंबरम ने कहा कि इस कदम से ‘‘दुनिया उनकी पीड़ा और आक्रोश पर ध्यान देगी.''अपने सिलसिलेवार ट्वीट में पूर्व गृह और वित्त मंत्री ने कहा कि प्रथम कश्मीरी आईएएस टॉपर रहे फैसल ने जो कुछ भी कहा है, वह  सरकार को दोषी ठहराता है.उन्होंने कहा, ‘‘हालांकि दुखद है, लेकिन मैं आईएएस अधिकारी (अब इस्तीफा दे चुके) शाह फैसल को सलाम करता हूं. उनके बयान का हर शब्द सच है और भाजपा सरकार को दोषी ठहराने वाला है. दुनिया उनकी पीड़ा और आक्रोश पर ध्यान देगी.''फैसल ने सिविल सेवा अधिकारी पद से इस्तीफा दे दिया है.उन्होंने बुधवार को अपने फैसले की वजह "कश्मीर में लगातार हो रही हत्याओं" को बताया था और साथ ही कहा था कि कश्मीरी लोगों तक पहुंचने के केंद्र सरकार के प्रयासों में ‘‘ईमानदारी की कमी है.''
अफ़सोस, लेकिन मैं श्री @shahfaesal IAS (अब इस्तीफ़ा दे चुके) को सलाम करता हूं। उनके बयान का हर शब्द सही है और भाजपा सरकार पर कलंक है। दुनिया उनके आक्रोश, पीड़ा और चुनौती को याद रखेगी।
उन्होंने इसके साथ ही ‘‘भारतीय मुसलमानों को हाशिये पर डाले जाने पर भी आक्रोश जाहिर किया था.''चिदंबरम ने कहा कि कुछ समय पहले ही " महान पुलिस अधिकारी" व पंजाब के पूर्व डीजीपी और मुंबई पुलिस के पूर्व आयुक्त जूलियो रिबेरो ने भी यही बात कही थी, लेकिन "शासकों की तरफ से उन्हें आश्वासन का एक शब्द तक भी नहीं मिला.''
ज्यादा समय पहले की बात नहीं है जब प्रसिद्ध पुलिस अधिकारी श्री रिबेरो ने इसी तरह की बात कही थी, लेकिन सत्ता में बैठे लोगों के मुंह से आश्वासन का एक शब्द भी नहीं निकला। हमारे साथी नागरिकों के इस तरह के बयानों से हमें अपना सिर शर्म और पछतावे में झुका लेना चाहिए।
उन्होंने कहा, "हमारे देश के नागरिकों के ऐसे बयानों से हमारा सिर अफसोस और शर्म से झुक जाना चाहिए."मोदी सरकार को लेकर रिबेरो ने तब कहा था कि देश को समावेशी विकास की जरूरत है न कि कुछ वर्गों की.